**Ako darovať 2% z dane (3% z dane)**

**Som zamestnanec a zúčtovanie dane za mňa robí zamestnávateľ**

**1. Do 15.02.2023** požiadajte svojho zamestnávateľa o vykonanie ročného zúčtovania zaplatených preddavkov na daň.

**2.** Potom požiadajte zamestnávateľa, aby Vám vystavil tlačivo **Potvrdenie o zaplatení dane.**Z tohto Potvrdenia si viete zistiť dátum zaplatenia dane a vypočítať:
a)**2% z Vašej zaplatenej dane**– je suma, ktorú môžete v prospech Rozvoj n.f. poukázať. Táto suma však musí byť **minimálne 3 €.**
b)**3% z Vašej zaplatenej dane, ak ste v roku 2022 odpracovali dobrovoľnícky minimálne 40 hodín**a získate o tom Potvrdenie od organizácie/organizácií, pre ktoré ste v roku 2022 dobrovoľnícky pracovali.

**3.** Stiahnite si [Vyhlásenie o poukázaní podielu zaplatenej dane](https://clovekvohrozeni.sk/wp-content/uploads/2022/03/Vyhlasenie_2_cvo.pdf) – na našej webovej stránke

**4.** Do Vyhlásenia napíšte:
a) Vaše údaje
b) sumu 2% (resp. 3%), ktorú ste vyrátali z Potvrdenia o zaplatení dane a dátum zaplatenia dane (tiež z Potvrdenia)

**5.** Obe tieto tlačivá, teda Vyhlásenie spolu s Potvrdením, **doručte do 30.04.2023** na daňový úrad podľa Vášho bydliska.

\*\*\***Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti.**

### Som fyzická osoba, ktorá si podáva daňové priznanie sama

**1.** Podľa typu príjmov, ktoré ste v roku 2022 mali, vyplňte **Daňové priznanie typu A** alebo **Daňové priznanie typu B**. V rámci neho vypočítate aj:
a) **2% z Vašej zaplatenej dane** – to je suma, ktorú môžete v prospech Rozvoj n.f. poukázať. Táto suma však musí byť minimálne 3 €.
b) **3% z Vašej zaplatenej dane, ak ste v roku 2022 odpracovali dobrovoľnícky minimálne 40 hodín**a získate o tom Potvrdenie od organizácie/organizácií, pre ktoré ste v roku 2022 dobrovoľnícky pracovali.

**2.** Do príslušných kolónok Vášho daňového priznania o venovaní 2% z dane **vyplňte naše údaje.**

**3.** Kompletne vyplnené daňové priznanie **doručte do 31.03.2023** na daňový úrad podľa Vášho bydliska. K tomuto dátumu musíte tiež zaplatiť dane z príjmov. **\*\*\*Ak ste poukázali 3% z dane, povinnou prílohou k Vášmu daňovému priznaniu je aj Potvrdenie o odpracovaní minimálne 40 hodín dobrovoľníckej činnosti!**